કેન્દ્ર અને રાજ્ય સરકાર દ્વારા દેશના ઉદ્યોગો માટે રોજેરોજ નિયમોમાં કરવામાં આવતા સુધારા તેમજ ઉદ્યોગોમાં વપરાતા કાચા માલ તેમજ વીજળી, ટેક્ષ સહિતના અનેક વેરામાં વધારો કરવામાં આવતા હાલ ઉદ્યોગોની સ્થિતિ કફોડી બની છે, ત્યારે ગુજરાતમાં પણ ઉદ્યોગો એક તરફ મંદી તો બીજી તરફ વિજળી ના ભાવમાં કરવામાં આવેલા વધારા તેમજ વિજળી મેળવવા માટેની રાજ્ય સરકારની નિતીને લઈને હાલ મુશ્કેલીમાં મુકાયા છે, તાજેતરમાં પ્લાસ્ટિક ઉદ્યોગ પણ સરકારની નિતીને લઈને મુશ્કેલીમાં છે તો હાલમાં જ સ્ટીલ ઉદ્યોગને પણ સરકારના નિયમોને લઈને આર્થિક સંકળામણને લઈને ગુજરાતભરમાં આવેલા સ્ટીલ પ્લાન્ટ પૈકીના અડધા પ્લાન્ટ છેલ્લા ૧ માસ ઉપરાંતના સમયથી ઉદ્યોગપતિઓ દ્વારા બંધ કરી દેવામાં આવ્યા છે.